ประกาศนายทะเบียนเรื่อง หลักเกณฑ์และเงื่อนไขการอนุญาตให้บริษัทประกันวินาศภัยประกอบธุรกิจให้เช่าทรัพย์สินแบบลิสซิ่ง (Leasing)------------------------------------------ อาศัยอํานาจตามความในข้อ 3 (20) และข้อ 26 วรรคหนึ่ง แห่งประกาศกระทรวงพาณิชย์ เรื่อง การลงทุนประกอบธุรกิจอื่นของบริษัทประกันวินาศภัย ลงวันที่ 25 ตุลาคม พ.ศ. 2544 นายทะเบียนประกาศกําหนดหลักเกณฑ์และเงื่อนไขการอนุญาตให้บริษัทประกันวินาศภัยประกอบธุรกิจให้เช่าทรัพย์สินแบบลิสซิ่ง (Leasing) ไว้ ดังต่อไปนี้ข้อ ๑ บริษัทที่จะขออนุญาตประกอบธุรกิจให้เช่าทรัพย์สินแบบลิสซิ่ง ต้องมีคุณสมบัติอย่างน้อย ดังนี้ 1.1 มีเงินกองทุนส่วนเกินไม่น้อยกว่า 70 ล้านบาท 1.2 มีกําไรสุทธิจากผลการดําเนินงานไม่น้อยกว่าสองปีติดต่อกันก่อนวันยื่นคําขออนุญาต 1.3 มีสินทรัพย์สภาพคล่องเพียงพอที่จะจ่ายเงินตามภาระผูกพันที่มีต่อค่าสินไหมทดแทนค้างจ่ายและสํารองค่าสินไหมทดแทน รวมทั้งหนี้สินอื่นที่เกี่ยวเนื่องจากสัญญาประกันภัยสําหรับปีที่ล่วงมาแล้ว 2 ปี และในอีก 2 ปีข้างหน้า เป็นอย่างน้อย 1.4 มีการปฏิบัติงานอย่างถูกต้อง และเคร่งครัดตามกฎหมายเกี่ยวกับการประกันวินาศภัยข้อ ๒ บริษัทที่มีคุณสมบัติตามข้อ 1 หากประสงค์จะประกอบธุรกิจให้เช่าทรัพย์สินแบบลิสซิ่ง ให้ยื่นคําขออนุญาตต่อนายทะเบียนพร้อมด้วยเอกสาร ดังต่อไปนี้ 2.1 แผนการดําเนินธุรกิจให้เช่าทรัพย์สินแบบลิสซิ่งของบริษัท 2.2 ร่างสัญญาเช่าทรัพย์สินแบบลิสซิ่งของบริษัท 2.3 หลักเกณฑ์ของบริษัทเกี่ยวกับการวิเคราะห์เครดิตและความสามารถในการชําระหนี้ของลูกค้า 2.4 คู่มือการปฏิบัติงานของบริษัทเกี่ยวกับธุรกิจให้เช่าทรัพย์สินแบบลิสซิ่ง 2.5 ระเบียบการปฏิบัติงานของบริษัทเกี่ยวกับการให้เช่าทรัพย์สินแบบลิสซิ่ง หากบริษัทมีคุณสมบัติครบถ้วน และนายทะเบียนเห็นสมควร ให้นายทะเบียนออกหนังสืออนุญาตให้บริษัทประกอบธุรกิจดังกล่าวได้ข้อ ๓ เมื่อได้รับอนุญาตจากนายทะเบียนแล้ว บริษัทจะทําสัญญาให้เช่าทรัพย์สินแบบลิสซิ่งได้ต่อเมื่อบริษัทมีการดํารงสินทรัพย์สภาพคล่องเพียงพอสําหรับความผูกพันตามสัญญาประกันภัย การคํานวณสินทรัพย์สภาพคล่องตามวรรคหนึ่ง ให้พิจารณาจากรายงานประจําเดือนก่อนหน้าทําสัญญาเช่าทรัพย์สินแบบลิสซิ่งไม่เกิน 2 เดือนข้อ ๔ นายทะเบียนมีอํานาจเพิกถอนการอนุญาตให้ประกอบธุรกิจให้เช่าทรัพย์สินแบบลิสซิ่งได้ เมื่อปรากฎแก่นายทะเบียนว่า บริษัท 4.1 ขาดคุณสมบัติตามที่กําหนดไว้ในข้อ 1 4.2 ฝ่าฝืนหรือไม่ปฏิบัติตามหลักเกณฑ์ และเงื่อนไขที่กําหนดไว้ในประกาศนี้ 4.3 ฝ่าฝืนหรือไม่ปฏิบัติตามเงื่อนไขการให้เช่าทรัพย์สินแบบลิสซิ่งที่กําหนดไว้ในประกาศกระทรวงพาณิชย์ เรื่อง การลงทุนประกอบธุรกิจอื่นของบริษัทประกันวินาศภัย ลงวันที่ 25 ตุลาคม พ.ศ. 2544 4.4 ฝ่าฝืนหรือไม่ปฏิบัติตามกฎหมายอื่นที่เกี่ยวกับการประกอบธุรกิจให้เช่าทรัพย์สินแบบลิสซิ่ง หรือ 4.5 ประกอบธุรกิจให้เช่าทรัพย์สินแบบลิสซิ่งแล้วทําให้เกิดหรืออาจทําให้เกิดความเสียหายต่อบริษัท ผู้เอาประกันภัย หรือบุคคลที่เกี่ยวข้อง เมื่อนายทะเบียนสั่งเพิกถอนการอนุญาตตามวรรคก่อนแล้ว สิทธิในการประกอบธุรกิจให้เช่าทรัพย์สินแบบลิสซิ่งของบริษัทเป็นอันสิ้นสุดลงนับแต่วันที่ถูกสั่งเพิกถอน เว้นแต่สัญญาให้เช่าทรัพย์สินแบบลิสซิ่งที่ยังไม่สิ้นสุดลงให้บริษัทคงผูกพันต่อไปตามอายุสัญญาที่เหลืออยู่ข้อ ๕ บริษัทที่ได้รับอนุญาตจากนายทะเบียนให้ประกอบธุรกิจให้เช่าทรัพย์สินแบบลิสซิ่งอยู่ก่อนวันที่ประกาศนี้มีผลใช้บังคับ ให้บริษัทประกอบธุรกิจดังกล่าวได้ต่อไปอีกหนึ่งปีนับแต่วันที่คําสั่งนี้มีผลใช้บังคับ หากบริษัทตามวรรคหนึ่ง ประสงค์จะประกอบธุรกิจให้เช่าทรัพย์สินแบบลิสซิ่งต่อไป ให้ยื่นคําขออนุญาตใหม่ตามประกาศนี้ ทั้งนี้ ตั้งแต่บัดนี้เป็นต้นไปผู้มีอํานาจลงนาม - ประกาศ ณ วันที่ 19 เมษายน พ.ศ. 2545 พจนีย์ ธนวรานิชอธิบดีกรมการประกันภัยนายทะเบียน